A kurzus kódja: FL-300.18, FLN-300.18, P/FIL/LOG-111	
A kurzus címe: A téridő fizikájától a tér és idő metafizikájáig	
A kurzus címe (angolul): From spacetime physics to the metaphysics of space and time	
A kurzus előadója: E. Szabó László	
A kurzus helye és ideje: Kedd 16:15 - 17:45, MUK I/208 	

A kurzus előfeltétele(i): nincs	
A jegyszerzés módja(i): szóbeli vizsga	
Követelmények: Az előadásokon elmondottak ismerete. A kötelező irodalom elolvasása. 	

A kurzus leírása, tematikája:

A kurzus célja, a téridő fizikai elméletének (ez alapvetően a speciális relativitáselmélet jelenti) analitikus  filozófiai, logikai elemzéséből kiindulva, a térre és az időre vonatkozó metafizikai problémák szisztematikus áttekintése. A speciális relativitáselmélet ismerete természetesen előny, de a kurzus igyekszik ezeket a tudnivalókat a filozófiai kontextusba ágyazva tömören összefoglalni.

Tematika

•	A klasszikus tér és idő a tankönyvi fizikában 
•	Einstein speciális relativitáselméletének alapgondolata 
•	Tér, idő, mozgás: alapvető fizikai fogalmak és elvek 
•	A klasszikus fizikai térdőre vonatkozó relativitási elv 
•	A relativitási elv Einstein után 
•	A relativitási elv episztemológiai státusza: első- és másodrendű természeti törvények 
•	Az elméletek empirikus aluldetermináltságának tézise: Lorentz-elmélet vs. relativitáselmélet 
•	Mit mond nekünk a relativitáselmélet a térről és az időről? 
•	A szemantika problémája a fizikai elméletekben 
•	 Konvencionalizmus, szemantikai konvenció, operacionalizmus, humán aspektusok a fizikai világ leírásában 
•	A klasszikus és relativisztikus fizika idő és távolság fogalmainak operacionális értelmezése 
•	Abszolút és relatív fogalmak, és ezek objektivitásának problémája 
•	Mit konfirmál egy kísérlet? (Michelson-Morley-kisérlet)  
•	Az éter rövid története
•	Racionalista vs. empiricista tradíció a fizikában 
•	Igaz-e a relativitás elve? - a klasszikus fizikában és a relativisztikus fizikában 
•	Einstein relativitáselméletével kapcsolatban felvetődő externalista és relativista tudományfilozófiai kérdések 
•	Problémák a tankönyvi fizika idő és távolság fogalmaival: logikai és operacionális cirkularitások 
•	A fizika idő és tér fogalmának pontos empirikus értelmezése
•	Metafizikai konklúziók 
•	Az egyidejűség konvecionalitásának problémája  
•	Az objektív bekövetkezés probléma 
•	Prezentizmus vs.  eternalizmus, endurancia vs. perdurancia. Entitások időbeli  önazonosságának kérdése 
•	Tér, idő, modalitás 

A kurzushoz tartozó kötelező irodalom:

Az előadáshoz részletes jegyzet készül, amely pdf formában letölthető lesz a kurzus weboldaláról

A kurzushoz tartozó ajánlott irodalom:

•	L. E. Szabó: On the meaning of Lorentz covariance, Foundations of Physics Letters 17 (2004) pp. 479 - 496
•	 E. Szabó László: A nyitott jövő problémája - véletlen, kauzalitás és determinizmus a fizikában, Typotex Könyvkiadó, Budapest, 2002. (A könyv javított digitális kiadása:  http://phil.elte.hu/leszabo/nyitott/nyitott_web_hu.pdf)
•	Balázs László Kristóf és E. Szabó László: "Semmiben nem nyújt új vagy más leírást a térről és az időről" -- beszélgetés a relativitáselméletről, Beszélő, 2004. január, 75.-88. old. 
•	H. Reichenbach: The philosophy of space and time, Dover Publications, New York, 1958. 
•	M. Friedman: Foundations of Space-Time Theories -- Relativistic Physics and Philosophy of Science, Princeton University Press, Princeton, 1983. 
•	J. M. E. McTaggart: The Unreality of Time, in: The Philosophy of Time (Oxford Readings in Philosophy), R. Le Poidevin, M. MacBeath (eds.), Oxford University Press, 1993. (Eredeti mű: The Nature of Existence, 33. fejezet, Cambridge University Press, Cambridge 1927.)  
•	J. S. Bell: How to teach special relativity, in Speakable and unspeakable in quantum mechanics, Cambridge University Press, 1987. 
•	A. Einstein: A speciális és általános relativitás elmélete, Kossuth, 1993.